Domstolens dom (Niende Afdeling) af 27. februar 2020 – Kommissionen mod Grækenland (Forurening forårsaget af nitrater)
(Sag C-298/19) (1)
»Traktatbrud – direktiv 91/676/EØF – beskyttelse af vand mod forurening forårsaget af nitrater, der stammer fra landbruget – dom, hvorved Domstolen fastslår et traktatbrud – undladelse af gennemførelse – artikel 260, stk. 2, TEUF - økonomiske sanktioner – fast beløb«
1.      Traktatbrudssøgsmål – Domstolens dom, der fastslår traktatbrud – frist for opfyldelse – relevant tidspunkt for bedømmelsen af, om der foreligger et traktatbrud
(Art. 260, stk. 2, TEUF)
(jf. præmis 22-24, 26 og 44)
2.      Medlemsstater – forpligtelser, der følger af EU-retten – undladelse – begrundet i interne forhold – uanvendelighed
(Art. 258 TEUF)
(jf. præmis 25 og 46)
3.      Traktatbrudssøgsmål – Domstolens dom, der fastslår traktatbrud – tilsidesættelse af pligten til at opfylde dommen – økonomiske sanktioner – formål – valg af en passende sanktion – forhold, der skal tages i betragtning
(Art. 260, stk. 2, TEUF)
(jf. præmis 39)
4.      Traktatbrudssøgsmål – Domstolens dom, der fastslår traktatbrud – tilsidesættelse af pligten til at opfylde dommen – økonomiske sanktioner – fast beløb – fastsættelse af beløbet – kriterier – overtrædelsens grovhed og varighed – manglende opfyldelse af en dom vedrørende vurdering af indvirkningen på miljøet
(Art. 260, stk. 2, TEUF)
(jf. præmis 40-43, 45, 48-50 og 52)
5.      Traktatbrudssøgsmål – Domstolens dom, der fastslår traktatbrud – tilsidesættelse af pligten til at opfylde dommen – økonomiske sanktioner – tvangsbøder – fastsættelse af beløbet – kriterier – betalingsevne – tidspunktet for bedømmelsen
(Art. 260, stk. 2, TEUF)
(jf. præmis 53)
Konklusion
1)
Den Hellenske Republik har tilsidesat sine forpligtelser i henhold til artikel 260, stk. 1, TEUF, idet den på datoen for udløbet af den frist, som var fastsat i den af Europa-Kommissionen fremsendte åbningsskrivelse, dvs. den 5. december 2017, ikke havde truffet de nødvendige foranstaltninger til opfyldelse af dom af 23. april 2015, Kommissionen mod Grækenland (C-149/14, ikke trykt i Sml., EU:C:2015:264).
2)
Den Hellenske Republik betaler Kommissionen et fast beløb på 3 500 000 EUR på en af denne institution angivet konto.
3)
Den Hellenske Republik betaler sagsomkostningerne.
1 EUT C 213 af 24.6.2019.